นอร์เทิร์นเทร์ริทอรี

นอร์เทิร์นเทร์ริทอรี (อังกฤษ: Northern Territory; ตัวย่อ NT; ชื่ออย่างเป็นทางการคือ นอร์เทิร์นเทร์ริทอรีแห่งออสเตรเลีย และชื่อเรียกอย่างไม่เป็นทางการคือ เดอะ เทร์ริทอรี (The Territory)) เป็นดินแดนภายในของออสเตรเลีย ตั้งอยู่บริเวณตอนกลางและตอนกลางเหนือของประเทศออสเตรเลีย นอร์เทิร์นเทร์ริทอรีมีอาณาเขตติดต่อกับรัฐเวสเทิร์นออสเตรเลียทางทิศตะวันตก (เส้นเมริเดียนที่ 129 องศาตะวันออก) ติดกับรัฐเซาท์ออสเตรเลียทางทิศใต้ (เส้นขนานที่ 26 องศาใต้) และติดกับรัฐควีนส์แลนด์ทางทิศตะวันออก (เส้นเมริเดียนที่ 138 องศาตะวันออก) ทางทิศเหนือติดกับทะเลติมอร์ ทะเลอาราฟูรา และอ่าวคาร์เพนแทเรีย รวมถึงอยู่ใกล้กับนิวกินีตะวันตกและเกาะต่าง ๆ ของหมู่เกาะอินโดนีเซีย นอร์เทิร์นเทร์ริทอรีมีพื้นที่ 1,347,791 ตารางกิโลเมตร (520,385 ตารางไมล์), ทำให้เป็นเขตการปกครองส่วนกลางที่ใหญ่ที่สุดเป็นอันดับ 3 ของออสเตรเลีย และเป็นเขตการปกครองระดับรองที่ใหญ่ที่สุดเป็นอันดับ 11 ของโลก ดินแดนนี้มีประชากรเบาบาง โดยมีประชากรเพียง 260,400 คน (ข้อมูลเมื่อมีนาคม ค.ศ. 2025) ซึ่งน้อยกว่าครึ่งหนึ่งของประชากรในรัฐแทสเมเนีย ศูนย์กลางประชากรที่ใหญ่ที่สุดคือเมืองหลวงดาร์วิน ซึ่งมีประชากรอาศัยอยู่ประมาณร้อยละ 52.6 ของทั้งดินแดน ส่วนการตั้งถิ่นฐานในแผ่นดินตอนในที่ใหญ่ที่สุดคือแอลลิซสปริงส์ ซึ่งมีประชากรประมาณ 25,000 คน ประวัติศาสตร์ทางโบราณคดีของนอร์เทิร์นเทร์ริทอรีอาจเริ่มต้นขึ้นเมื่อกว่า 60,000 ปีก่อน เมื่อมนุษย์เริ่มเข้ามาตั้งถิ่นฐานในภูมิภาคนี้ของทวีปซาฮุล อย่างน้อยตั้งแต่คริสต์ศตวรรษที่ 18 พ่อค้าชาวมากัสซาร์ได้เริ่มสร้างความสัมพันธ์กับชนพื้นเมืองในนอร์เทิร์นเทร์ริทอรีผ่านการค้าปลิงทะเล ชายฝั่งของดินแดนนี้ถูกพบเห็นโดยชาวยุโรปครั้งแรกในคริสต์ศตวรรษที่ 17 ชาวอังกฤษเป็นชาวยุโรปกลุ่มแรกที่พยายามตั้งถิ่นฐานในบริเวณชายฝั่ง หลังจากความพยายามล้มเหลวสามครั้ง ในที่สุดก็ประสบความสำเร็จใน ค.ศ. 1869 ด้วยการสถาปนาการตั้งถิ่นฐานที่พอร์ตดาร์วิน เศรษฐกิจส่วนใหญ่ขึ้นอยู่กับการทำเหมืองแร่และปิโตรเลียม ซึ่งในช่วง ค.ศ. 2018–2019 มีส่วนแบ่งร้อยละ 23 ของผลิตภัณฑ์มวลรวมของรัฐ หรือคิดเป็น 5.68 พันล้านดอลลาร์ และคิดเป็นร้อยละ 92.4 ของการส่งออกทั้งหมด ประชากรของดินแดนนี้กระจุกตัวอยู่ในบริเวณชายฝั่งและตามแนวทางหลวงสจวร์ต ผู้อยู่อาศัยในนอร์เทิร์นเทร์ริทอรีมักถูกเรียกว่า "เทร์ริทอเรียน" หมายเหตุ อ้างอิง แหล่งที่มา แหล่งข้อมูลอื่น Northern Territory Government of Australia เก็บถาวร 14 สิงหาคม 2010 ที่ เวย์แบ็กแมชชีน Northern Territory Visitor's Guide เก็บถาวร 7 เมษายน 2006 ที่ เวย์แบ็กแมชชีน Australian Bureau of Statistics (27 April 2007). "Northern Territory at a Glance, 2007" (PDF 855 kB). เก็บจากแหล่งเดิมเมื่อ 21 September 2007. สืบค้นเมื่อ 30 April 2007. ดูข้อมูลทางภูมิศาสตร์ที่เกี่ยวข้องกับ นอร์เทิร์นเทร์ริทอรี ที่โอเพินสตรีตแมป Northern Territory Weather and Warnings Summary เก็บถาวร 2 มกราคม 2011 ที่ เวย์แบ็กแมชชีน from the Bureau of Meteorology Northern-Territory Northern Territory Climate เก็บถาวร 20 มีนาคม 2006 ที่ เวย์แบ็กแมชชีน Northern Territory economy/mining Northern Territory Universities Northern Territory Population estimates June 2007 June 2007 NT population estimates เก็บถาวร 27 กุมภาพันธ์ 2008 ที่ เวย์แบ็กแมชชีน NT Street and Place Names search เก็บถาวร 12 มีนาคม 2018 ที่ เวย์แบ็กแมชชีน